CELEX: 62014CN0118
Language: mt
Date: 2014-03-12 00:00:00
Title: Kawża C-118/14: Talba għal deċiżjoni preliminari mressqa mill-Amtsgericht Rüsselsheim (il-Ġermanja) fit- 12 ta’ Marzu 2014 – Peggy Kieck vs Condor Flugdienst GmbH

16.6.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 184/11
            
         Talba għal deċiżjoni preliminari mressqa mill-Amtsgericht Rüsselsheim (il-Ġermanja) fit-12 ta’ Marzu 2014 – Peggy Kieck vs Condor Flugdienst GmbH
   (Kawża C-118/14)
   2014/C 184/15
   Lingwa tal-kawża: il-Ġermaniż
   
      Qorti tar-rinviju
   
   Amtsgericht Rüsselsheim
   
      Partijiet fil-kawża prinċipali
   
   
      Rikorrenti: Peggy Kieck
   
      Konvenuta: Condor Flugdienst GmbH
   
      Domandi preliminari
   
   
               1.
            
            
               Id-dritt għal kumpens previst fl-Artikolu 7 tar-Regolament Nru 261/2004 (1) jeżisti wkoll fil-każ fejn it-titjira rriżervata titlaq b’dewmien ta’ iktar minn tliet sigħat, fejn kumpannija tal-ajru oħra twassal lill-passiġġier permezz ta’ rotta differenti u fejn id-dewmien tal-wasla fid-destinazzjoni huwa għalhekk sostanzjalment imnaqqas iżda fejn it-titjira inizjalment irriżervata u t-titjira l-oħra jaslu t-tnejn li huma fid-destinazzjoni inizjali b’dewmien ferm ikbar minn tliet sigħat?
            
         
               2.
            
            
               Fil-każ ta’ risposta fl-affermattiv għall-ewwel domanda: huwa determinanti li t-terminu ta’ ħames sigħat indikat fl-Artikolu 6(1)(iii) għall-finijiet tal-applikazzjoni tal-Artikolu 8(1) tar-Regolament, ikun jew ma jkunx skada?
            
         
               3.
            
            
               Il-kwistjoni dwar jekk il-passiġġier innifsu wettaqx il-bidla tar-riżervazzjoni inizjali jew jekk din il-bidla saritx bl-għajnuna tal-konvenut hija rilevanti?
            
         
      (1)  Regolament (KE) Nru 261/2004 tal-Parlament Ewropew u tal-Kunsill, tal-11 ta’ Frar 2004, li jistabbilixxi regoli komuni dwar il-kumpens u l-assistenza għal passiġġieri fil-każ li ma jitħallewx jitilgħu u ta’ kanċellazzjoni jew dewmien twil ta’ titjiriet, u li li jħassar ir-Regolament (KEE) Nru 295/91 (ĠU Edizzjoni Speċjali bil-Malti, Kapitolu 7, Vol. 8, p. 10).